《野蔓》
明代·潘高

野蔓不缘树，空引枝叶长。溪谷少人民，猛虎啼河梁。

虎饥不择肉，夜盗豕与羊。有客来何为，夜行多苦伤。

门外追呼急，子归皆仓皇。庐舍无遗粟，赍我诸军粮。

军粮几十万，朽腐委风霜。诸军何所事，戈雁以翱翔。

作者简介：（1514—1557）山西宁化守御千户所人，字子抑，号春谷。嘉靖十一年进士。授大理寺评事，官至山西布政司参议，罢归。